Varudi-Altküla Hiiekivi

Varudi-Altküla Hiiekivi (ka Suurkivi) on hiiekivi Viru-Nigula kihelkonna ja Rakvere valla Varudi-Altkülas. 

Kultuuriminister Piret Hartman tunnistas 2023. aasta 5. veebruaril antud käskkirjaga nr 37 Varudi-Altküla Hiiekivi kultuurimälestiseks.Riik võttis kaitse alla kolm ajaloolist looduslikku pühapaika ning Tartu Põhjasõja-aegse kalmistu. Kultuuriministeeriumi pressiteade, 13.2.2023. (Vaadatud 15.2.2023.) Mälestise liik on ajalooline looduslik pühapaik.Ohvrikivi Suurkivi/Hiiekivi kultuurimälestiseks tunnistamine. Kultuuriministri käskkiri, 5.2.2023 nr 37. (Vaadatud 15.2.2023.)

Pärimus

Kivi pühaks pidav pärimus on tagasi viidav vähemalt 19. sajandisse, kuid tõenäoliselt ulatub kivi pühapaigana kasutamine aga palju kaugemasse aega. Pärimuses kajastatakse kivi näiteks seoses libahundiks käimisega ning libahundiusu kõrgaeg Eesti- ja Liivimaal langeb 16.–17. sajandisse.

Käskkiri märgib kaitse alla võtmise põhjenduses, et kivi on tänapäevani säilinud ja see on konkreetses füüsilises keskkonnas tuvastatav. Kivi on kohalike inimeste seas tuntud ja hoitud, lisaks on kivi kohta säilinud suuline
rahvapärimus. Virumaa kihelkondade looduslike pühapaikade inventuuri tulemuste analüüsi põhjal on Hiiekivi esinduslik ohvrikivi.

Ohvrikivi kohta on arhiivides talletatud kaks pärimusteadet, mis kajastavad ohverdamist ning kivi seost libahundiks käimisega. Vanem ja nüansirikkam pärimus kirjeldab, kuidas kaks naist käisid kivi juures, et saada hundinahad, mille andis neile kivi alt hall vanamees. Hommikuti viisid nad hundinahad uuesti kivi juurde, kus need kadusid. Loos nimetatud hall vanamees seostub kaitse alla võtmise käskkirja autorite hinnangul looduslike pühapaikadega seotud laiema traditsiooniga, milles usuti, et neis paigus võivad elada haldjad või teised üleloomulikud olendid.

Viited

Kategooria:Hiiekivid
Kategooria:Viru-Nigula kihelkonna looduslikud pühapaigad